કોઈપણ ગુનો બને અને આરોપી ભાગી છૂટે ત્યારે ગુનાના પુરાવા મેળવવા સંભવિત સ્થળોએ પોલીસ ત્વરિત તપાસ કરતી હોય છે. પણ, યુવા ભાજપના (ભૂતપૂર્વ?) મહામંત્રી રાહુલ સોની ‘વ્યાજખોરી’ની ફરિયાદ નોંધાયાના ત્રણ દિવસથી ભૂગર્ભમાં ઉતરી ગયો છે. પોલીસને રાહુલ સોની તો મળતો નથી પણ ‘વ્યાજના વિષચક્ર’ના પુરાવા મેળવવા જોધપુર ગામમાં વિદ્યાનગર સ્કૂલ પાસે આવેલી રાહુલ સોનીની ઓફિસમાં હજુ તપાસ કરાઈ નથી. ફરિયાદી વિવેક શાહ સાચો છે કે રાહુલ સોની? તે સ્પષ્ટ કરવા આવશ્યક પુરાવા મળી શકે તેવી જગ્યાએ તપાસ કરાતી નથી ને આ ઓફિસને તાળાં વાસી દેવાયાં છે.